CELEX: 32017D1968
Language: et
Date: 2017-10-26 00:00:00
Title: Poliitika- ja julgeolekukomitee otsus (ÜVJP) 2017/1968, 26. oktoober 2017, millega nimetatakse Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi operatsiooni ülem (ATALANTA/3/2017)

28.10.2017   
            
            
               ET
            
            
               Euroopa Liidu Teataja
            
            
               L 279/55
            
         POLIITIKA- JA JULGEOLEKUKOMITEE OTSUS (ÜVJP) 2017/1968,
   26. oktoober 2017,
   millega nimetatakse Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi operatsiooni ülem (ATALANTA/3/2017)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artiklit 38,
   võttes arvesse nõukogu 10. novembri 2008. aasta ühismeedet 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks (1) (Atalanta), eriti selle artiklit 6,
   ning arvestades järgmist:
   
               (1)
            
            
               Ühismeetme 2008/851/ÜVJP artikli 6 lõike 1 kohaselt volitas nõukogu poliitika- ja julgeolekukomiteed tegema otsuseid Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni ELi operatsiooni ülema („ELi operatsiooni ülem“) nimetamise kohta.
            
         
               (2)
            
            
               Poliitika- ja julgeolekukomitee võttis 18. mail 2016 vastu otsuse (ÜVJP) 2016/808, (2) millega nimetati ELi operatsiooni ülemaks brigaadikindral Robert A. MAGOWAN.
            
         
               (3)
            
            
               Ühendkuningriik on teinud ettepaneku, et pärast brigaadikindral Robert A. MAGOWANi saaks ELi operatsiooni ülemaks kindralmajor Charlie STICKLAND OBE.
            
         
               (4)
            
            
               ELi sõjaline komitee toetab kõnealust ettepanekut.
            
         
               (5)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
            
         ON VASTU VÕTNUD KÄESOLEVA OTSUSE:
   Artikkel 1
   Kindralmajor Charlie STICKLAND OBE nimetatakse Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi operatsiooni ülemaks alates 7. novembrist 2017.
   Artikkel 2
   Otsus (ÜVJP) 2016/808 tunnistatakse kehtetuks.
   Artikkel 3
   Käesolev otsus jõustub selle vastuvõtmise päeval.
   Seda kohaldatakse alates 7. novembrist 2017.
   
      Brüssel, 26. oktoober 2017
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 301, 12.11.2008, lk 33.
   
      (2)  Poliitika- ja julgeolekukomitee 18. mai 2016. aasta otsus (ÜVJP) 2016/808 Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi operatsiooni ülema nimetamise kohta (ATALANTA/2/2016) (ELT L 132, 21.5.2016, lk 103).